शिल्पा शेट्टी ने बॉलीवुड सितारों का बनाया मजाक, आलिया भट्ट को बताया 'गोल गप्पा' तो विक्की कौशल को 'लौकी'- देखें Video  
शिल्पा शेट्टी का वीडियो हुआ वायरल
बॉलीवुड सितारों का बनाया मजाक
आलिया और विक्की के लिए कही यह बात
शिल्पा शेट्टी (Shilpa Shetty) अपनी फिटनेस के लिए पहचानी जाती हैं, और अपने सोशल मीडिया पर वे अकसर फिटनेस वीडियो भी डालती हैं. लेकिन शिल्पा शेट्टी का एक वीडियो इंटरनेट पर जमकर धूम मचा रहा है, इस वीडियो में शिल्पा शेट्टी एक्ट्रेस सोफी चौधरी (Sopie Choudry) के साथ नजर आ रही हैं, और वे अपनी फिटनेस के राज खोलने के साथ ही बॉलीवुड के कलाकारों का मजाक भी बना रही हैं. शिल्पा शेट्टी का यह वीडियो वूट पर आने वाले सेलेब्रिटी शो का है, जिसे सोफी चौधरी होस्ट करती हैं. लेकिन दिलचस्प यह है कि शिल्पा शेट्टी (Shilpa Shetty) इस वीडियो में आलिया भट्ट (Alia Bhatt), विक्की कौशल (Vicky Kaushal) और गोविंदा (Govinda) का मजाक बनाती नजर आ रही हैं.
A post shared by Shilpa Shetty Kundra (@theshilpashetty) on Nov 17, 2019 at 1:23am PST
शिल्पा शेट्टी (Shilpa Shetty) इस वीडियो में कहती हैं कि मैं वाइन की तरह हूं, बढ़ती उम्र के साथ और बेहतरीन होती जाती है. इसके बाद सोफी चौधरी शिल्पा शेट्टी से कुछ मजेदार सवाल पूछती हैं. सोफी चौधरी पूछती हैं कि 'गोल गप्पा' तो शिल्पा शेट्टी कहती हैं 'आलिया भट्ट.' इसके बाद सोफी चौधरी पूछती हैं कि 'लौकी' तो शिल्पा शेट्टी जवाब देती हैं 'विक्की कौशल.' शिल्पा बताती हैं कि वह लौकी की तरह लंबे हैं, इसलिए उन्हें यह नाम दिया. 
A post shared by Shilpa Shetty Kundra (@theshilpashetty) on Nov 17, 2019 at 5:07am PST
सोफी चौधरी इसके बाद शिल्पा शेट्टी (Shilpa Shetty) से गोविंदा के साथ फिल्में करने को लेकर बात करती हैं. इस पर शिल्पा शेट्टी कहती हैं कि उन्होंने गोविंदा के साथ छह फिल्में की हैं, लेकिन सभी फिल्में एक से बड़ी एक फ्लॉप. इस तरह शिल्पा शेट्टी गोविंदा पर भी चुटकी लेने से बाज नहीं आती हैं. हालांकि शिल्पा शेट्टी यह सारी बातें पूरी मस्ती में करती हैं. शिल्पा शेट्टी का यह वीडियो सोशल मीडिया पर खूब धूम मचा रहा है.